Það eru liðin bráðum þrjú ár síðan að tilraunaútgáfa Genesis GV 80 var frumsýndur , en nú hafa myndir af endanlegri útgáfu hans komið frá framleiðandanum . Genesis er lúxusmerki Hyundai og líklegt er að það fari í sölu á næsta ári í Evrópu . Það eru mjög litlar breytingar á útliti framleiðslubílsins og þá helst að framan með áberandi grillinu sem fyrst sást á G 90 bílnum . Auk þess er GV 80 aðeins stærri en tilraunabíllinn og segja margir að hann líkist mjög Bentley Bentayga . Mælaborðið er sérstakara í útliti með þunnri lofttúðu sem nær yfir þveran bílinn . Breiður upplýsingaskjár situr ofan á gluggasyllunni og stjórnborðið teygir sig upp að honum . Eins er stýrið óvenjulegt með aðeins tveimur pílárum . GV 80 fer í sölu strax í janúar í Suður-Kóreu en Evrópa þarf að bíða fram á næsta ár . Ekki hafa verið gefnar upp tækniupplýsingar að svo stöddu en hann er byggður á sama undirvagni og stærri Genesis bílar svo að búast má við V6 vél með tveimur forþjöppum eins og í Kia Stinger til að mynda .